Нумидия
Нумидия е антично берберско царство, а по-късно – римска провинция на северния африкански бряг между Мавретания и Картаген; обхваща части от днешен Алжир и Тунис. Била населена предимно от берберски племена, разделени на 2 основни племенни групи – масиле в Източна и масесиле в Западна Нумидия.

Нумидия и Втората пуническа война 
По времето на Втората пуническа война източните племена се сражават срещу римляните, а западните – срещу Картаген. Преди края на войната Масиниса – вожд на масесиле, преминава на страната на римляните в битката за Зама.

Заради заслуги при победата над Ханибал, римляните предават управлението на Масиниса. Нумидия обхваща територията от Мавретания до Картаген, а също така и земите югоизточно от Киренайка; така Нумидия окръжава Картаген.

Под римска власт 
В Нумидия се развива търговията, основават се градове и редовна армия. На власт през 118 г. пр. Хр. идва Югурта, който по-късно води т.н. Югуртинска война срещу римляните.

Югурта е победен и отведен като роб, а след неговата смърт като римски пленник през 106 г. пр. Хр. Нумидия се разпада. Една част от нея е присъединена към Мавретания, а друга остава под властта на местни владетели до войната между Юлий Цезар и Помпей Велики.

Цезар образува от Нумидия нова провинция под името Африка Нова, а по-късно Август, през 25 г. пр. Хр., поставя Юба II като цар на Мавретания, а Нумидия е разделена между провинциите Мавретания и Африка Нова.

По времето на Септимий Север (193 г.) Нумидия е отделена от Африка Ветус и е поставена под управлението на имперски прокуратор. Най-накрая с новата организация на империята император Диоклециан Нумидия е една от седемте провинции на диоцеза Африка, известна като Нумидия Сиртензис. В провинцията е роден и папа Виктор I.

След инавазията на вандалите през 428 г., започва бавният упадък на Нумидия, подпомогнат от процесите на опустиняване на земите ѝ.

Вижте също 
 Списък на царете на Нумидия
 Нумидийска конница

 
Провинции на Римската империя